《剑池》
宋代·方惟深

云崖倚天开，苍渊下澄澈。
世传灵剑飞，山石千丈裂。
神踪去不灵，今作蛟龙穴。
是非漭难诘，岁久多异说。
惟当清夜来，静赏潭上月。

作者简介：（1040—1122）宋兴化军莆田人，徙居长洲，字子通。方龟年子。早通经学，尤工于诗，为乡贡第一。后举进士不第，即弃去，躬耕田间，闲则读书。徽宗崇宁四年以遗逸荐，为兴化军助教。所为诗精诣警绝，甚为王安石所称赏。有《方秘校集》。